U-I-108/03
Natisni
Opravilna št.:
U-I-108/03
Datum odločitve:
9. 12. 2004
ECLI:
ECLI:SI:USRS:2004:U.I.108.03
Akt:
Statut Krajevne skupnosti Blagovna (Uradni list RS, št. 60/98)
Izrek:
Pobuda za začetek postopka za oceno ustavnosti in zakonitosti Statuta Krajevne skupnosti Blagovna (Uradni list RS, št. 60/98) se zavrže.
Evidenčni stavek:
Ustavno sodišče zavrže pobudo, če pobudnik ne izkaže pravnega interesa za njeno vložitev oz. ne izkaže kako izpodbijane določbe splošnega akta posegajo v njegove pravice, pravne interese oz. pravni položaj oziroma ali bi ugoditev predlogu privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
akt krajevne skupnosti
Vlagatelj:
Drago Slakan, Celje
Datum vloge:
12. 5. 2003
Vrsta odločitve:
sklep
Vrsta rešitve:
zavrženje
Dokument:
US24205
Dokument v PDF obliki:
U-I-108-03.pdf
114 KB
Prenesite datoteko
U-I-108/03-6
9. 12. 2004
SKLEP
Ustavno sodišče je v postopku za preizkus pobude Draga Slakana iz Šentjurja pri Celju na seji dne 9. decembra 2004
sklenilo:
Pobuda za začetek postopka za oceno ustavnosti in zakonitosti Statuta Krajevne skupnosti Blagovna (Uradni list RS, št. 60/98) se zavrže.
Obrazložitev
1. Pobudnik izpodbija Statut Krajevne skupnosti Blagovna (v nadaljevanju Statut), češ da je več njegovih členov (našteva člene 9, 17, 35, 40, 41 in 42) v neskladju z Zakonom o lokalni samoupravi (Uradni list RS, št. 72/93 in nasl. - ZLS). Navaja tudi, da je bil Statut sprejet brez predhodne javne obravnave.
Pravni interes utemeljuje z navedbo, da Svet Krajevne skupnosti sprejema sklepe, ki so življenjskega pomena za prebivalce krajevne skupnosti, o svojih odločitvah pa ne želi obveščati krajanov.
2. Pobudo za začetek postopka za oceno ustavnosti in zakonitosti lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 - v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti po ustaljeni ustavnosodni presoji neposreden in konkreten.
Splošen in abstrakten pravni interes, ki bi ga imel kdorkoli, ne zadošča. Predpis mora neposredno posegati v lastne pravice, pravne interese oziroma pravni položaj pobudnika, ugoditev predlogu pa mora privesti do izboljšanja njegovega pravnega položaja.
3. Pobudnik ne navaja, v čem naj bi bile sporne izpodbijane določbe Statuta, niti kako posegajo v njegove pravice, pravne interese oziroma pravni položaj. Pobudnik ne izkazuje pravnega interesa za vložitev pobude, zato jo je Ustavno sodišče zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj